Държавен вестник, бр. 64, 2011 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  64
качество се избират за „екологични дървета на 
бъдещето“ и се стопанисват по начин, който 
гарантира тяхното запазване.
(5) Във фазата на зрялост лесовъдските 
намеси намаляват. Отстраняват се останали 
конкуренти в периферията на короната на 
дърветата на бъдещето. Допуска се отваря­
нето на прозорци за създаване на условия за 
естествено възобновяване на отделни площи.
(6) При достигане на определени целеви 
диаметри по дървесни видове и условия на 
месторастене може да се извърши ползване 
на дървета на бъдещето. 
(7) Запазват се дървета с хралупи и мъртва 
дървесина в стоящо и лежащо състояние при 
условие, че стоящите дървета не пречат на 
дърветата на бъдещето.
Чл. 18. (1) Осветленията и първата прочист­
ка се провеждат по един от следните методи:
1. върху цялата площ, когато броят на 
дърветата от желаните видове и с желаните 
качества е ограничен и е необходимо да се 
подпомогне оцеляването на всяко от тях; 
2. върху част от площта, така че да се оси­
гури равномерно разпределение на дърветата 
от желаните видове и с желаните качества 
на разстояние едно от друго 3 – 4 метра; 
отгледната сеч се провежда под формата на 
ивици, в групи или комбинация от тях, като 
се обхваща не по-малко от 30 % от площта 
на насаждението.
(2) Сечите по ал. 1 се извършват чрез 
освобождаване на желаните дървета от кон­
куриращите ги нежелани дървета, храсти и 
издънки.
Чл. 19. (1) При провеждане на прочистките 
и първите прореждания еднократно могат да 
се прилагат схематични методи на отгледната 
сеч с цел технологично обезпечаване усвоя­
ването на насажденията. 
(2) Схематичните методи включват изси­
чане на част от насаждението под формата 
на ивици, просеки, коридори и редове по 
предварително определена схема. В останалата 
част на насаждението се провежда прочистка 
или прореждане. 
(3) Площта на изсечените коридори и/или 
редове е до 25 % от площта на насаждението.
(4) Схематични методи не се прилагат в 
насаждения със средна височина, по-голяма 
от 10 м, в насаждения на ерозирани терени, 
на терени с наклон над 25 градуса, в зоната 
на горната граница на гората, в защитните 
горски пояси, както и в насаждения с ниска 
механична устойчивост.
(5) В култури от тополи може да се про­
вежда прореждане с интензивност до 50 %. 
Чл. 20. (1) Прорежданията и пробирките 
се провеждат по комбиниран метод с прео­
бладаване на низов или върхов метод.
(2) При комбинирания метод с преоблада­
ние на върхов метод се отсичат с предимство 
дървета от горната част на склопа, които 
подтискат, пряко конкурират или физически 
пречат на дърветата с желани качества. 
(3) При комбинирания метод с преобла­
даване на низов метод с предимство се от­
страняват изостанали в растежа си и трайно 
подтиснати дървета. 
Раздел IІ
Възобновителни сечи
Чл. 21. (1) Възобновителни сечи се про­
веждат в зрели насаждения с цел: 
1. осигуряване на възобновяване за създа­
ване на ново поколение гора;
2. направляване на процесите на възоб­
новяване;
3. регулиране на видовия състав и направ­
ляване на смяната на видовете;
4. опазване и възстановяване на биологич­
ното разнообразие и генетичния фонд;
5. производство и добив на качествена 
дървесина;
6. формиране и поддържане на разновъз­
растни гори. 
(2) Видът на възобновителните сечи, интер­
валите, през които се провеждат, и продъл­
жителността на възобновителния период се 
определят от поставената цел, лесовъдската 
система за осъществяването є, състоянието 
на насажденията, условията на месторастене, 
състава, количеството, качеството и простран­
ственото разположение на подраста.
(3) В насаждения, които се стопанисват като 
високостъблени и издънкови за превръщане в 
семенни, се провеждат сечи с предварително 
и съпътстващо семенно възобновяване.
(4) В тополови гори и в гори, които се сто­
панисват като нискостъблени, се провеждат 
сечи с последващо възобновяване.
Чл. 22. Възобновителните сечи са посте­
пенни, изборни и голи.
Чл. 23. (1) Постепенните сечи са възобно­
вителни сечи с предварително и съпътстващо 
семенно възобновяване, при които зрелият 
дървостой се отсича на два или повече пъти 
през възобновителния период.
(2) Постепенните сечи са краткосрочно-
постепенна, постепенно-котловинна, групо­
во-постепенна и неравномерно-постепенна. 
Чл. 24. (1) Краткосрочно-постепенната сеч 
се провежда с цел равномерно възобновяване 
на насажденията за период до 20 години. 
(2) Краткосрочно-постепенната сеч се про­
вежда чрез отсичане на дърветата равномерно 
по площта на насаждението на 2, 3 или 4 фази.
(3) Подготвителната фаза се провежда в 
насаждения със склопеност над 0,8, в които 
липсва възобновяване, като склопеността се 
намалява до 0,7 – 0,8.